מבצע ברזלית

מבצע ברזלית היה מבצע פשיטה של פיקוד הדרום שבוצע בליל 5–6 ביולי 1967 וכלל חבלה בפסי הרכבת בקטע שבין קנטרה ואיסמאעיליה, מערבית לתעלת סואץ. לאחר שהתברר שחוליות קומנדו מצרי חודרות לסיני ומבצעות פעולות חבלה במסילת הברזל בקטע מקנטרה לאל עריש. באזורים שחובלו לא הייתה תנועת רכבות. מטרת הפעולה הייתה לסמן למצרים לחדול מפעולות איבה. החבלה עצמה בוצעה על ידי שתי קבוצות שחיינים משייטת 13 והסתיימה בהצלחה מלאה.

מודיעין 
מפת המערך המצרי בקרבת התעלה היה ידוע. הגזרה הייתה נתונה לתצפית מהחוף המזרחי ומכוסה בסיורי צילום אווירי שוטפים. רוחב התעלה במקום היה כ-150 מטר. מבנה גדות התעלה מדרגת אבן בולטת מהמים בגובה 30 ס"מ משתנה עם מצב הגאות והשפל. משטח אבן ברוחב כמה מטרים וקיר אלכסוני בשיפוע של 45 מעלות בגובה של 1.5 מטר. לאורך הקיר מדי פעם היו מדרגות חצובות. 
המסילה עברה במקביל לתעלה במרחק של עד 200 מטר אדני הרכבת מעץ על שכבת חצץ מהודק. השטח באזור לא היה חשוד במיקוש ובקטעים שנבחרו לא נראו תצפיות מצריות. פרסומים חופשיים המשמשים לימאות היה ניתן ללמוד שבתעלה צפוי זרם חזק. לאנשי השייטת 13 הייתה זו הפעם הראשונה בה טבלו במימי תעלת סואץ. 
נבחרו שתי נקודות שנראו מתאימות:
 הנקודה הצפונית - N 30 48 12 צפון ו-E 32 18 51 מזרח.
 הנקודה הדרומית - N 30 43 16 צפון ו-E 32 20 17 מזרח.

בסיור המוקדם שנערך במשך היום מול הקטע הצפוני נראו מספר אנשים על האי מדרום לגזרה. ממול נראו מספר בורות בשפת המים והיעד אותר בבירור. ואילו בקטע הדרומי נראו בצד המצרי חיילים מגדרים את היציאות, אותר מוצב ומדרום לקטע נראו חיילים מצריים לאורך התעלה.
תוכנית
התוכנית הייתה לבצע חבלה בשני מקומות בקטע שבין קנטרה לאיסמעיליה במרחק כ-10 ק"מ ביניהם. בכל מקום בקטע של 300 מטר להציב 10 חבלות מתחת לאדני הרכבת. במסילה לא הייתה כלל תנועת רכבות. המטרה הייתה להפגין נזק משמעותי מבלי לגרום אבדות. 
כוחות ומשימות – שני סיורי החבלה צפוני בפיקוד סרן שאול זיו ודרומי בפיקוד סרן גדי שפי יכללו כח של 6 לוחמי שייטת 13 ישאו את המטענים יעברו בשחייה, את התעלה, יתגנבו לפסי הרכבת, יציבו את החבלות עם השהיה ויחזרו בשחיה.
לכל סיור חבלה ימצא כח חיפוי בצד המזרחי של התעלה בפיקוד מג"ד מהחטיבה שיכלול: מחלקת תול"ר ועוד נשק מסייע. מג"ד 268 בצפון ומג"ד 19 בדרום. 
חילוץ מוטס בפיקוד מפקד סיירת חטיבה 60 עם קצין משייטת 13 יהוו כח חילוץ להעברה ב-3 מסוקי סיקורסקי S-58 חמושים במקלעי מא"ג יתמקמו בתחנת הרכבת מזרחית לקנטרה בכוננות להקפצה מעבר לתעלה.
הכנות
במהלך ליל 4–5 הוסע הכח המבצע מבסיס שייטת 13 לבסיס רמת דוד. משם הוטס לבסיס רפידים והוסע למפקדת חטיבה 60 בבלוזה. במקביל הוכן תיק היעד על ידי מודיעין פיקוד דרום הופצה פקודת מבצע פיקודית. בבוקר הציג אג"מ מבצעים את התוכנית לרמטכ"ל יצחק רבין וקיבל את אישורו. 
במהלך 5 ביוני מפקדים ערכו סיור בגזרת הפעולה, הכח המבצע התאמן בהפעלת חמרי החבלה ובוצע תרגיל מודל. 
בהוראת אג"ם מבצעים הועברו שלוש סירות גומי, עם שני מפעילים לכל אחת, לפיקוד הדרום.

ביצוע
לוחמי השייטת היו על הרגליים עוד מהלילה הקודם ולא נחו עד לסיום המבצע. גדי שפי שהיה על סף מחלה התעודד עם קבלת המשימה. נשאו את המטענים שהורכבו מארבעה לבנות חבלה. לבושים במדי עבודה כולל חגור קרב נעלי גומי 'פלדיום' וטלפיים וחמושים בעוזי. שני מכשירי קשר אטומים למים ומקלעון FN אחד בכל כח.
בכח הצפוני ארכה השחייה מערבה 20 דקות הנחת המטענים 20 דקות והשחייה חזרה 7 דקות. עקב הזרם שסחף דרומה וחייב לחזור לנקודות המתוכננות. הייתה תופעה של זרחן במים ותנועות השחיינים נראו בעין. לאורך הגדה לא היו תצפיות מצריות. המטענים שנשאו והמקלעון היו כבדים. לאחר העלייה צעדו הסיורים לקטעי המסילה והחבלות הונחו במרחק של כ-50 מטר ביניהן. מטענים לגזירת הפסים ומטען אחד בשכבת החצץ מתחת לאדנים. הובחנו פיצוצים של 10 חבלות.
הכח הדרומי -עקב גילוי הפעילות המצרית בסיור המקדים פעילות הכח הדרומי ארכה זמן רב יותר. השחיה אל הגדה המערבית ארכה כשעה עקב גילוי חיילים על גשרון והצורך להתחמק מהם. נערכה תצפית במשך כ-20 דקות. הכח התרחק צפונה בתוך המים ועלה לחוף הנחת 10 המטענים ארכה כ-20 דקות. תוך כדי הנחת שלושת המטענים האחרונים החלו החבלות של הסיור הצפוני להתפוצץ. השחיה חזרה לצד המזרחי ארכה כ-25 דקות. נספרו פיצוצים של 9 מטענים. פיצוץ מטען עשירי ייתכן שקרה בו-זמנית עם פיצוץ אחר או כשל.

הביצוע בשני המקומות נעשה בחשאיות. באחד ממכשירי הקשר לא הושג קשר. המבצעים לא נתגלו על ידי סיורים מצריים ולא נדרש חיפוי באש מהכוחות המאבטחים. מחלקת החילוץ במסוקי סיקורסקי S-58 החמושים שוחררו וגם בסירות הגומי שהועברו מחיל הים לא נעשה שימוש.
סיכומים
תחקיר ראשוני נעשה על ידי אלוף הפיקוד ישעיהו גביש בחפ"ק החטיבה. הסיכום 
לקחים לשייטת 13  הייתה זו הפעולה הקרבית הראשונה של הקומנדו הימי לאחר מלחמת ששת הימים. ללוחמי השייטת הייתה זו יציאה מהסטראוטיפ של פעולות שלא הביאו הישגים. מפקד השייטת דב שפיר גיבש מסקנות להמשך פעילות השייטת.
 לקחת בחשבון את הזרחן במי התעלה והצורך בדיסקרטיות.
 נושא הזרם בתעלה כיוונו ועצמתו ניתן לקבל מהמודיעין הימי
 יש להשקיע באימוני הפשיטה כדי להגיע לרמה גבוהה אצל כל לוחמי השייטת כדי להיערך למשימות נוספות באזור התעלה.
לאמן ואת הנושא של חוליות מבצעות בשיתוף פעולה עם כוחות מחפים.
 מקלעון FN שנלקח לפעולה הכביד ומהמנותו בספק. להקצות לשייטת רובי סער קלשניקוב מהשלל.
 לבדוק מהימנות מכשיר המוטורולה שלא היה בו קשר.
 לקיים מפגש לדיון מקדים בין אנשי השייטת ענף תכנון מבצעים חיל הים ופיקוד הדרום על מנת ללמוד ביחד את היעדים החזויים לפעילות מבצעית.
 השייטת תצטרך לקבוע את סוג החגור וכלי הנשק המתאימים לפשיטת כאלה.
 נוהל הקרב החפוז מנע מנוחה מהמבצעים. הדבר לא השפיע אך יש לחשוב בעתיד לשבץ מנוחה.

הוקרה הצוותים המבצעים נשלחו לשבוע נופש במלון 'רוזנבלט' בנהריה. במהלך הנופש התבשרו שאול זיו וגדי שפי שאושרה להם דרגת רס"ן בקיצור פז"מ ובמקום התארגנה מסיבה.

גלריה

בעלי תפקידים
 מבצעים ומפקדים תפקיד  שם אירוע / ציון לשבח מבצעיםמפקד סיור חבלה צפוני  סרן שאול זיו  לוחמים: אריה יצחק, יוסף קן, עמי אילון, אורי קלע ובצלאל רם.מפקד סיור חבלה דרומי   סרן גדי שפי  לוחמים: אמנון צור, איתמר לוי, אהוד גיא, איתן הראל וגדי צרפתי.מפקד גדוד 268  מפקד הביצוע הצפוני בכוננות לאבטחה והתערבותמפקד גדוד 19   מפקד הביצוע הדרומי בכוננות לאבטחה והתערבות מפקדים שר הביטחון  משה דיין  הרמטכ"ל  רב-אלוף יצחק רבין סגן הרמטכ"ל  אלוף חיים בר-לב ראש אגף המבצעים  אלוף עזר ויצמן  מפקד חיל הים  אלוף שלמה אראל מפקד פיקוד הדרוםאלוף ישעיהו גביש ראש מחלקת ים  אלוף-משנה יצחק רהבמפקד שייטת 13  סא"ל דב שפיר סגן מפקד שייטת 13רס"ן ראובן פנחסמפקד חטיבה 60אל"ם מנחם אבירםקצין מודיעין פיקוד הדרום סא"ל יהושע שגיאקצין אג"ם פיקוד הדרום סא"ל עמיהו לוי

לוח אירועים 
לוח אירועים+ זמן מקום  הכח המבצע תיאור המבצע 4 ביוני 1967 שעה 16:00בסיס רפידים פיקוד דרוםקבלת פקודה מס 1 מהמטכ"ל19:00 בסיס רפידים חטיבה 60קבוצת תכנון ראשונה.21:00 מבסיס רמת דוד ל בסיס רפידים חיל האוויר ולוחמי שייטת 13העברת 22 לוחמים לסיניליל 4–5 ביונימעתלית לבלוזהכוחות השייטת ומסוקים הטסת כוחות לשטח5 ביוני 05:00בלוזה מח"ט 60 ומש"ט 13קבוצת תכנון ופקודות07:30מטכ"לאג"מ מבצעים קבלת תוכנית הפיקוד ואישורה11:30מטכ"לאג"מ מבצעים לרמטכ"להצגת התוכנית ואישורה על ידי הרמטכ"לבמהלך יום 5 ביוניבקרבת התעלהמפקדי הסיוריםסיורי מפקדים ואימונים מקדימים.16:30רפידיםאלוף הפיקודאשור התוכניות לפעולה.20:00בקרבת התעלה כוחות הסיוריציאה משטחי הכינוס לעמדות ההערכות.21:00 עד 23:30בקרבת התעלהחפ"ק חטיבה 60 וכוחותמיקום והיערכות.23:15על שפת התעלהסיור חבלה צפוניבנקודת ההיערכות ביצוע תצפית23:25תעלהסיור חבלה צפוני ירידה לתעלה ושחיה לחציית התעלה23:30 על שפת התעלהסיור חבלה דרומיבנקודת ההיערכות ביצוע תצפית23:45מזרח התעלהסיור חבלה דרומיירידה למים ושחיה לחציית התעלה.23:45מערב תעלהסיור חבלה צפוניגמר חציית התעלה וביצוע תצפית.23:55מערב התעלהסיור חבלה צפוניעליה לחוף ותחילת ביצוע החבלה.6 ביולי 00:25מערב התעלהסיור חבלה צפוניגמר הנחת מטענים ונסיגה לתעלה.00:35מערב תעלהסיור חבלה דרומיגמר חציית התעלה וביצוע תצפית.00:35 מזרח התעלהסיור חבלה צפוניחזרה ועליה לגדה.00:35 מערב התעלהסיור חבלה דרומיגמר חצייה וביצוע תצפית00:45 מערבית לתעלהסיור חבלה דרומיעליה לחוף ותחילת מיקוש.01:15בקטע הצפוני תחילת התפוצצות המטענים.01:20מערב התעלהסיור חבלה דרומיגמר חבלה וירידה לתעלה.01:45בתעלהסיור חבלה דרומימעבר התעלה והתחברות עם כוחת צה"ל.02:22 בצד המזרחיסיור חבלה דרומיהכח חזר מהביצוע לנקודת ההיערכות.02:30בקטע הדרומי תחילת התפוצצות עשרת המטענים.05:00חפ"ק חטיבה 60אלוף הפיקודתחקיר ראשוני.
מקורות וקריאה נוספת
מייק אלדר, שייטת 13 'סיפורו של הקומנדו הימי' ספרית מעריב, 1993 ע' 335–336, 342, 359, 360.
 דב שפיר, דו"ח מבצעי מסכם 'פעולת ברזלית', פנימי בחיל הים, 8 ביולי 1967.
קישורים חיצוניים
 ראשונים מעבר לתעלה,	'בין גלים' גיליון מיוחד כ"ה לחיל הים 13 ביוני 1973, עמ'	24.

הערות שוליים

קטגוריה:מצרים: היסטוריה
קטגוריה:1967 בישראל
קטגוריה:פעולות שייטת 13
קטגוריה:פשיטות צה"ל במצרים
קטגוריה:1967 במצרים